**Z Á P I S N I C A**

**zo zasadnutia Rady školy pri ZŠ s MŠ O. Štefku, Štefánikova 432, Varín**

Zasadnutie rady školy pri ZŠ s MŠ O. Štefku Varín sa uskutočnilo dňa 11.4. 2012 o 16,00 hodine v budove Obecného úradu vo Varíne.

Prítomní boli deviati členovia Rady školy a traja hostia (viď : prezenčná listina).

Program zasadnutia Rady školy:

1. Otvorenie, oboznámenie s programom

2. Doplnenie členov Rady školy za rodičov

3. Voľba predsedu Rady školy

4. Diskusia

1. Záver
2. Mgr. Jana Líšková otvorila zasadnutie Rady školy, privítala členov Rady a oboznámila s programom zasadnutia.
3. Mgr. Jana Líšková predstavila novú členku Rady školy Ing. Danielu Barčiakovú, ktorá doplnila odstupujúcu PaedDr. Emíliu Surovcovú.
4. Pán Miroslav Williger informoval členov Rady o odstúpení pani PaedDr. Emílie Surovcovej z Rady školy a takisto z postu predsedu Rady. Dôvod jej odstúpenia nebol udaný.

Pán Williger navrhol dve kandidátky na predsedu Rady školy, pani Helenu Matejkovú a pani Adrianu Šťastnú. MVDr. Dobromír Skutecký navrhol na post predsedu Mgr. Janu Líškovú.

Pani Matejková sa vzdala kandidatúry.

Následne prebehla v dvoch kolách voľba tajným hlasovaním, ktorá sa skončila s rovnakým výsledkom v prospech p. Šťastnej v pomere 5:4. Pani Mgr. Líšková sa vzdala kandidatúry. Vo verejnom hlasovaní bola odsúhlasená p.Šťastná ako predseda Rady školy ôsmimi hlasmi a jeden člen sa zdržal hlasovania.

1. Diskusia: vo voľnej diskusii vystúpila pani Šťastná s požiadavkou na starostu o dôležitosti informovania o novinkách vo vyšetrovaní o vykonanom vládnom audite na ZŠ Varín. Vzápätí vystúpila riaditeľka školy Mgr. Anna Bielková a ozrejmila členom Rady školy výsledky auditu, ktorý skúmal oprávnenie použitia financií na ZŠ v roku 2009/2010. Mgr. Anna Bielková prisľúbila všetkým členom dodať správu finančnej kontroly a ďalej bolo v diskusii dohodnuté, že na následovnom zasadaní Rady školy bude riaditeľka informovať o konkrétnom príleve financií a materiálnych benefitov pre školu, vyplývajúcich z prebiehajúceho projektu „*Počujem a zabudnem, vidím a zapamätám si, zahrám sa a pochopím*“.

Riaditeľka školy ďalej informovala o novinkách na ZŠ, o pláne rozbehnúť nový projekt s názvom „*Biofeedback*“, ktorý sa bude zaoberať deťmi, ktoré majú problém so sústredením sa.

Pani Šťastná sa obrátila na pána Willigera s otázkou potrebnosti žalúzií pre MŠ. Starosta obce p. Williger sa vyjadril, že súčastné finančné možnosti obce to nedovoľujú.

1. Pani Šťastná poďakovala zúčastneným za ich prítomnosť a príspevky a uzavrela zasadnutie Rady školy.

Zápisnicu vyhotovila: Bc. Adriana Šťastná

.........................................

 podpis